་ཤོར་བ་ཚུན་གྱི་མི་དགེ་བ་སྣ་རེའི་ངན་སོང་གི་སྡུག་བསྔལ། རྒྱུ་མཐུན་དང་སྐྱེས་བུའི་
འབྲས་བུ་དེ་ལྟར་སྨིན་པས་མི་དགེ་བའི་རྒྱུ་ཉག་མ་རེ་ལ་འཛེམ་ཞིང༌། དུག་དང་དུག་ངོ་ཤེས་བཞིན་ཟ་ཕོད་མེད་པ་ལྟར། མི་དགེ་ཤེས་བཞིན་སྤྱོད་ན་སྨྱོ་ཚབ་དེ་ལས་ཐུ་
བ་ཅི་ཡོད། དེ་ཕྱིར་གཏན་གྱི་བདེ་བ་ནི་འདོད། བདེ་བའི་རྒྱུ་དགེ་བ་བཅུ་དེ་སྤངས། སྡུག་བསྔལ་གྱི་རྒྱུ་མི་དགེ་བ་དེ་དྭངས་དུ་བླངས་ནས་ལས་ཀ་ཕྱིན་ཅི་ལོག་པ་ཞིག་
ལ་བདེ་བ་འདོད་པ་དེ་འདུན་མ་གཏན་ཉེས། ལོག་ལྟ་དེ་ལས་ཐུ་བ་ཅི་ཡོད། དེ་བས་བདེ་བའི་རྒྱུ་དགེ་བ་བཅུ་ལ་འབད་སྟེ་འདུན་མ་གཏན་ལེགས་ཅིག་བྱེད་ན། ལུས་ཀྱི་
དགེ་བ་གསུམ་ལ། གཞན་གྱི་སྲོག་སྐྱོབས། སྦྱིན་པ་བཏང་། ཚུལ་ཁྲིམས་བསྲུང་། ངག་གིས་དགེ་བ་བཞི་ལ་དྲང་པོར་སྨྲ། འཁོན་པ་ཟླུམ། འཇམ་པོར་སྨྲ། དགེ་སྦྱོར་
502

བཅུ་གཉིས་
ཞལ་རྒྱུན།
།ལ་འབད། ཡིད་ཀྱིས་དགེ་བ་གསུམ་ནི། གཏོང་སེམས་འཆང་། ཕན་སེམས་བྱེད། དག་སྣང་སྦྱངས་བ་སྟེ། དགེ་བ་བཅུ་ལ་འབད་ན། རྣམ་སྨིན།
རྒྱུ་མཐུན། དབང་སྐྱེས་བུ་སོགས་ཀྱི་འབྲས་བུ། ལྷ་མའི་བདེ་སྐྱིད་བསམ་གྱིས་མི་ཁྱབ་པ་གོང་གིས་མི་དགེ་བའི། སྡུག་བསྔལ་ཚེ་ཚད་གྲངས་དེ་ལྡོག་ཏེ་འཕྲལ་དང་ཡུན་
དུ་བདེ་སྐྱིད་ཀྱིས་དཔལ་ལ་སྤྱོད་པར་འགྱུར་རོ། དེ་བས་རྒྱུ་དགེ་བ་བཅུ་ལ་ཆུང་ངུ་ཉག་མ་རེ་ཡིན་ཀྱང་མི་འབད་པའི་ཐབས་ཅི་ཡོད། ད་ལྟ་ཟས་ཁམས་རེའི་རྗེས་ལ་
དཀའ་ཚེག་དང་ཚ་གྲང་ཅི་ལྟར་འདུག་ཀྱང་། དེ་ཁྱད་དུ་གསོད་སྟེ། ཟས་དེ་སྒྲུབ་མི་རང་ལ་ཕན་བྱེད་ཡིན་ན། དོན་དམ་འདུན་མ་གཏན་ལེགས་ཀྱིས་བདེ་བ་འདི་ད་
རེས་མིན་པ་ནམ་ཡང་སྒྲུབ་པའི་ལོང་ཁོམ་དང་དབང་མེད་ན། ད་རེས་དབང་དང་ལོང་ཁོམ་ཡོད་པའི་དུས་འདིར། མི་སྒྲུབ་པའི་ཐབས་ཅི་ལ་ཡོད་སྟེ་མེད་ལ། དེ་མི་
སྒྲུབ་པ་ནི་ལྟར་སྣང་མི་ལུས་ཡིན་ཀྱང། དོན་དུ་དུད་འགྲོ་ལས་ཀྱང་ཡིད་ཀྱི་དབང་པོ་ཆེར་ལྐུག་སྟེ་མི་ཁོམ་གནས་བརྒྱད་དང་ཁྱད་ཅི་ཡོད། གལ་ཏེ་མི་དགེ་བཅུ་ལ་མི་
503

གཏེར་ ཚངས་དབྱངས་རྒྱ་མཚོའི་གསུང་ གསར།
འཛེམས་ཤིང་། རྒྱུ་དེ་སོང་ཚར་ན། བཞི་པ་འབྲས་བུ་འགྲོ་དྲུག་གི་སྡུག་བསྔལ་འདི་ལྟར་རོ། འགྲོ་བ་དྲུག་ནི་འཁོར་བ་སྡུག་བསྔལ་གྱི་རང་བཞིན་ཏེ། དམྱལ་བ་ནི་ཚ་
གྲངས༑ ཡི་དྭགས་ནི་བཀྲེས་སྐོམ། དུད་འགྲོ་ནི་གླན་ལྐུག ལྷ་མིན་ནི་འཐབ་རྩོད། ལྷ་ནི་ཕམ་ལྟུང་། མི་ནི་སྐྱེ་རྒས་ན་འཆི་སོགས་ཀྱིས་སྡུག་བསྔལ་གྱིས་རང་བཞིན་ཏེ།
ཨོརྒྱན་རིན་པོ་ཆེའི་ཞལ་ནས། །འཁོར་བ་ཁབ་ཀྱི་རྩེ་མོ་ལ། །བདེ་བ་ནམ་ཡང་ཡོད་མ་ཡིན། །ཅེས་དང་། ཀླུ་སྒྲུབ་ཀྱིས། །འགྲོ་ལྔ་དག་ལ་བདེ་བ་མེད། །མི་གཙང་ཁང་
པར་དྲི་ཞིམ་མེད། །ཅེས་གསུངས། དེ་ཡང་ངན་སོང་གསུམ་ནི་སྡུག་བསྔལ་འཁོར་མོ་ཡུག་གིས་རང་བཞིན། མཐོ་རིས་གསུམ་ནི་བདེ་བ་ལྟར་སྣང་ཡང་འཕོ་འགྱུར་གྱིས་
རང་བཞིན་སྡུག་བསྔལ་ཅན་ཏེ། གང་ལྟར་ཡང་འགྲོ་བ་དྲུག་ནི་གཅིག་ནས་གཅིག་ལ་བརྒྱུད་དེ། ཤིང་རྟའི་འཕང་ལོ་ལྟར་ཐར་པའི་དུས་ནམ་ཡང་མེད་པའི་སྡུག་བསྔལ་
གྱི་རང་བཞིན་ཅན་ཡིན་ཏེ། དེ་ཡང་སོ་སོའི་སྡུག་བསྔལ་ཚེ་ཚད་རྣམས་མདོར་བསྡུས་བཤད་ན། དང་པོ་དམྱལ་བ་ལ། ཚ་དམྱལ་བརྒྱད། གྲང་དམྱལ་བརྒྱད། ཉེ་ཚེ།
504

অ
།ཉེ་འཁོར་གཉིས་དང་དམྱལ་ཁམས་བཅོ་བརྒྱད་དུ་ཡོངས་སུ་གྲགས་པ་ལས། དང་པོ་ཚ་དམྱལ་བརྒྱད་ཀྱི་སྡུག་བསྔལ་ནི། གནས་གང་དུ་ཆགས་ན།
འཛམ་གླིང་མལ་གྲོའི་འོག་ཏུ་ཆགས་པར་བཤད་ལ། སྡུག་བསྔལ་ནི། དམྱལ་བ་ཡང་སོས་ནས་རིམ་པ་བཞིན་ཁང་པའི་ཐོག་སོ་ལྟར་འོག་ནས་འོག་ལ་ཆགས་ཏེ། གཞི་
དང་འཁོར་ཡུག་ཐམས་ཅད་ལྕགས་བསྲེགས་གིས་རང་བཞིན་ཅན་དུ་གནས་སོ། ཐོག་མར་དམྱལ་བ་ཡང་སོས་ནི་གཅིག་གིས་གཅིག་ལ་མཚོན་གྱིས་བརྡེག་སྟེ་ཡང་ཤི་ཡང་
སོས་ཀྱི་སྡུག་བསྔལ་ནི་བསམ་གྱིས་མི་ཁྱབ། དམྱལ་བ་ཐིག་ནག་ནི་ལས་མཁན་རྣམས་ཀྱིས། ལུས་ལ་ཐིག་ནག་པོ་བརྒྱབ་སྟེ་དྲ་ཞིང་གཏུབ་པའི་སྡུག་བསྔལ་ནི་བསམ་གྱི་མི་
ཁྱབ༑ ྋབསྡུས་འཇོམས་ནི་ལྕགས་ཀྱི་གཏུན་ནམ་རི་བྲག་གི་ལྕགས་བསྲེགས་གིས་བར་དུ་བརྩིར་བའི་སྡུག་བསྔལ་ནི་ཡིད་ཡུལ་དུ་དྲན་གྱི་ཕོད་པར་དཀའ་བ་ཡོད། ངུ་
འབོད་ཆུང་ངུ་ནི་ལྕགས་བསྲེགས་ཀྱིས་ཁང་པ་མེ་འབར་བའི་ནང་དུ་ཚུད་སྟེ། དེ་ནས་མི་ཐར་ཞིང་སྡུག་བསྔལ་བརྗོད་ཀྱིས་མི་ལོང་ངོ་། ངུ་འབོད་ཆེན་པོ་ནི། ལྕགས་ཀྱི་
བློ་ལྡོག་
བཅུ་གསུམ་
ཞལ་རྒྱུན།

གཏེར་ ཚངས་དབྱངས་རྒྱ་མཚོའི་གསུང་ གསར།
ཁང་པ་གཉིས་རིམ་དུ་ཚུད་དེ་གོང་གིས་སྡུག་བསྔལ་གཉིས་འགྱུར་གྱིས་གདུང་སྟེ་བརྗོད་ཀྱིས་མི་ལང་ངོ་། ཚ་བ་ནི་དམྱལ་ཟངས་འཇིག་རྟེན་གྱིས་ཁམས་ཙམ་གྱི་ནང་ལ་
བཙོ་ཞིང་བསྲེགས་སྟེ་སྡུག་བསྔལ་བསམ་གྱིས་མི་ཁྱབ་པོ། རབ་ཏུ་ཚ་བ་ནི་ལྕགས་བསྲེགས་ཀྱིས་ཁང་པའི་ནང་དུ་ལྕགས་ཀྱི་ཁ་ཊཱཾ་རྩེ་གསུམ་དུ་བསྐྱོན་ཏེ། ཕྱི་ནས་ལྕགས་
ལེབ་ཀྱི་དཀྲི་ཞིང་། ནང་ནས་ཁྲོ་ཆུ་ཁར་བླུགས་པ་སོགས་ཀྱིས་སྡུག་བསྔལ་བསམ་གྱིས་མི་ཁྱབ། མནར་མེད་པ་ནི། ལྕགས་བསྲེགས་གིས་སོལ་བ་རི་རབ་ཙམ་གྱིས་ནང་
དུ༑ མགར་བའི་ཞུན་ལྟར་བསྲེགས་པས་སྡུག་བསྔལ་བསམ་གྱིས་མི་ཁྱབ། དེ་ལས་ལྷག་པ་ཡན་མནར་རྒྱུ་མེད་པས་ན་མནར་མེད། ཞེས་གསུངས། མི་ལོ་ལྔ་བཅུ་རེ་ལྷ་
རྒྱལ་ཆེན་རིགས་བཞི་ཞག་གཅིག དེའི་ཞག་སུམ་ཅུ་ལ་ཟླ་བ་གཅིག ཟླ་བ་བཅུ་གཉིས་ལོར་བརྩིས་པའི་ལྷའི་ལོ་ལྔ་བརྒྱ་དེ། དམྱལ་བ་ཡང་སོས་ཀྱི་ཞག་གཅིག་ཏུ་བརྩིས་
པའི་རང་ལོ་ལྔ་བརྒྱ་ཐུབ་པའོ། དམྱལ་བ་ཐིག་ནག་ནི་གོང་གི་གཉིས་འགྱུར། བསྡུས་འཇོམས་ནི་གོང་གི་གཉིས་ཀའི་འགྱུར། ངུ་འབོད་ནི་གོང་གིས་གསུམ་ཀའི་འགྱུར།
506

བློ་ལྡོག་
བཅུ་བཞི་
ཞལ་རྒྱུན།
অ །ངུ་འབོད་ཆེན་པོ་ནི་གོང་གི་བཞི་ཀའི་འགྱུར། ཚ་བ་ནི་གོང་གི་ལྔ་ཀའི་འགྱུར། རབ་ཏུ་ཚ་བ་ནི་གོང་གིས་དྲུག་གིས་འགྱུར། གནར་མེད་ནི་གོང་གི་
བདུན་ཀའི་འགྱུར་དུ་ཚེ་ཚད་ཇེ་རིང་དུ་སོང་ངོ་། གྲང་དམྱལ་བརྒྱད་ནི་གནས་འཛམ་གླིང་རི་བོ་གངས་ཅན་གྱི་འོག་ཕྱོགས་ལ་ཡོད་པར་བཤད། གང་ལྟར་ཡང་གངས་
རོང་ཆབ་རོམ་བུ་ཡུག་སོགས། ལྷག་པར་འཁྱག་སྟེ་འབྱར་བའི་གནས་སུ་ཡོད་པ་ལ། མིང་ནི་ཆུ་བུར། ཆུ་བུར་རྡོལ་བ་ཅན། ཨ་ཤུ། སོ་ཐམ། ཨུཏྤལ་ལྟར་གས་པ།
ཨུཏྤལ་ལྟར་ཆེར་གས་པ། པདྨ་ལྟར་གས་པ། པདྨ་ལྟར་ཆེར་གས་པ་དང་བརྒྱད་ལས། སྡུག་བསྔལ་མི་འདྲ་བ་བརྒྱད་ཡོད་དེ། ཆུ་བུར་ཅན་ནི། ལུས་ཆུ་བུར་དུ་སོང་བ།
ཆུ་བུར་རྡོལ་བ་ནི། ཆུ་བུར་རྡོལ་བ། ཨ་ཤུ་ནི་ཨ་ཤུ་ཡི་སྒྲ་འདོན་པ། སོ་ཐམས་ཨ་ཤུ་ཡི་སྒྲ་མི་ཐོན་པར་སོ་ཐམ་ཐམ་བྱེད་པ། ཨུཏྤལ་ལྟར་གས་པ་ནི། ཨུཏྤལ་ལྟར་གས་པ།
ཨུཏྤལ་ཆེན་པོ་ལྟར་གས་པ་ནི། ཨུཏྤལ་ཆེན་པོ་ལྟར་གས་པ། པདྨ་ལྟར་གས་པ་ནི། པདྨ་ལྟར་གས་པ། པདྨ་ཆེན་པོ་ལྟར་གས་པ་ནི། པདྨ་ཆེན་པོ་ལྟར་གས་པ། ཚེ་
507

གཏེར་ ཚངས་དབྱངས་རྒྱ་མཚོའི་གསུང་ གསར།
ཚད་ནི། ཆུ་བུར་ཅན་ལ། མངྒ་དྷའི་བྲེའི་བཅུ་ཚད་ལྔ་གཞལ་བའི་ཏིལ་གྱིས་གཞོང་པ་བཀང་ནས། ལོ་བརྒྱ་རེ་རེ་ཐོག་ཏིལ་རེ་རེ་ཕྱུང་ན། དེ་ཡོངས་སུ་ཟད་པ་དང།
ཆུ་བུར་ཅན་གྱི་ཚེ་ཚད་ཟད་དོ། དེ་ཉི་ཤུའི་འགྱུར་ཆུ་བུར་རྡོལ་བ། གོང་གི་ཉི་ཤུའི་འགྱུར་ཨ་ཆུ་ལ། གོང་གི་གསུམ་པོ་ཉི་ཤུའི་འགྱུར་སོ་ཐམ་ལ། གོང་གིས་བཞི་ཀ་ཉི་
ཤུའི་འགྱུར་ཨུཏྤལ་ལྟར་གས་པ་ལ། གོང་གི་ལྔ་ཀའི་ཉི་ཤུའི་འགྱུར་ཨཏྤལ་ཆེན་པོ་ལྟར་གས་པ་ལ། གོང་གི་དྲུག་ཀ་ཉི་ཤུའི་འགྱུར་པདྨ་ལྟར་གས་པ་ལ། གོང་གི་བདུན་ཀ་
ཉི་ཤུའི་འགྱུར་པདྨ་ཆེར་ལྟར་གས་པ་ལ། དེ་ལྟར་སེམས་ཐོག་ཏུ་ཡང་ཡང་བླང་སྟེ། ནམ་མཁའ་མེད་མི་སྲིད་པས་དེ་སྲིད་ཀྱི་བར་དུ་སྡུག་བསྔལ་ལོ། ཉེ་འཁོར་ནི་ཚ་
དམྱལ་བརྒྱད་ཀྱིས་སོ་སོའི་ཕྱོགས་བཞིར་རོ་མྱག་གིས་འདམ། མེ་མ་མུར་གྱི་འོབ། མཚོན་ཆའི་ཐང། རལ་གྲི་ལོ་མའི་ནགས་ཚལ། ཤལ་མ་རི་ཡི་སྡོང་པོ་སོགས་ཡོད་ལ།
དེ་དག་གིས་སྡུག་བསྔལ་ནི་བརྗོད་ཀྱིས་མི་ལང་ངོ་། ཉེ་ཚེའི་གནས་ཀྱང་ངེས་མེད་སྡུག་བསྔལ་ངེས་མེད་ཡིན་ནོ། དེར་མ་ཟད་གསང་སྔགས་རྡོ་རྗེ་ཐེག་པའི་དམ་ལས་
508

བློ་ལྡོག་
বউন্মু
অ
།འགལ་ན། དམྱལ་བ་ཤམ་བྷ་ལ་རྡོ་རྗེ་གདན་སོགས་ཀྱི་སྡུག་བསྔལ་སེམས་ཐོག་ཏུ་བླང་ཡང་ཕོད་པར་དཀའོ། གཉིས་པ་ཡི་དྭགས་གནས་ནི། ཕྱིའི་
གླིང་ངམ་གནས་ངེས་མེད་ཡིན་ལ། རིགས་ཤིན་ཏུ་མང་ཡང་གཙོ་བོ་ཕྱི་ཡི་སྒྲིབ་པ་ཅན་དང་། ནང་གིས་སྒྲིབ་པ་ཅན། སྒོས་ཁུར་གྱི་སྒྲིབ་པ་ཅན། མཁའ་ལ་རྒྱུ་བའི་ཡི་
དྭགས་དང་བཞིའོ། སྡུག་བསྔལ་ནི་ཕྱི་ཡི་སྒྲིབ་པ་ཅན་འཆག་ལྟོགས་ཚ་གྲང་སྡུག་བསྔལ་ཁོ་ནས་གདུང་ཀྱང༌། ལོ་ཁྲི་ཕྲག་སུམ་ཅུ་ཙམ་གྱིས་རིང་ལ། ཆུ་ཡང་རྣ་བས་ཐོས་
པ་མེད་དོ། ནང་གིས་སྒྲིབ་པ་ཅན་ནི། _ རྒྱ་མཚོའི་རྩར་བསྡད་ཀྱང་ཆུ་འཐུང་དབང་མེད་པ་དང་། འཐུང་ཀྱང་མགྲིན་པར་མི་ཚུད། ཚུད་ཀྱང་རྐང་ལག་གིས་མི་ཐེག
ཐེག་ཀྱང་ཁོག་པ་ན་མེ་འབར་བ་སོགས་ཀྱིས་སྡུག་བསྔལ་བསམ་གྱིས་མི་ཁྱབ་པ་ཡོད་དོ། སྒོས་ཁུར་གྱི་སྒྲིབ་པ་ཅན་ནི། མི་ལོ་བཅུ་གཉིས་ཀྱི་བར་དུ་ཉུལ་ཡང་། སྣབས་
ལུད་ཆ་ཤས་ཙམ་རྙེད་པར་དཀའ་ལ་འཆག་ལྟོག་གིས་སྡུག་བསྔལ་བསམ་གྱིས་མི་ཁྱབ་བོ། མཁའ་ལ་རྒྱུ་བའི་ཡི་དྭགས་ནི་ལོངས་སྤྱོད་འབྱོར་བ་དང་ལྡན་ཡང་། ནད་དང་
509

སེར་སྣས་གདུང་ནས་སྡུག་བསྔལ་བསམ་གྱིས་མི་ཁྱབ་བོ། _ སྤྱིར་ཡི་དྭགས་རྣམས་དབྱར་ཚད་པ་དང་དགུན་ལྷག་པ་སོགས་ཚ་གྲང་སྡུག་བསྔས་བསམ་གྱི་མི་ཁྱབ་བོ།
འགྲོ་དྲུག་གི་གནས་གསུམ་པ་དུད་འགྲོ་ནི། གནས་ཀྱང་ངེས་མེད་ཚེ་ཡང་ངེས་མེད་ཡིན་ལ། དུད་འགྲོ་ལ་ལས་བསྐལ་བའི་བར་དུ་ཚེ་ཐུབ་པ་དང་། ལ་ལས་ཆུ་ཚོད་ཙམ་
ལས་ཚེ་མེད་པ་སོགས་བརྗོད་ཀྱིས་མི་ལང་། རིགས་འབུམ་ཕྲག་གིས་གྲངས་ནི་བརྗོད་ཀྱིས་མི་ལང་པ་ཡོད་ལ། བསྡུས་ན་ལྷ་མི་ལ་བརྟེན་པའི་དུད་འགྲོ་དང་། དུད་
འགྲོའི་གནས་སུ་ཡོད་པའི་དུད་འགྲོ་གཉིས་སོ། དུད་འགྲོའི་གནས་སུ་ཡོད་པ་ནི། གླིང་བར་མུན་པའི་སྨག་རུམ་རྒྱ་མཚོའི་འགྲམ་དུ་གཅིག་གིས་གཅིག་ཟ་ཞིང་བཀོལ་
སྤྱོད་ཀྱིས་སྡུག་བསྔལ་བསམ་གྱི་མི་ཁྱབ། ལྷ་མི་ལ་བརྟེན་པའི་དུད་འགྲོ་ནི། རྟ་གླང་མིན་ཆད། འབུ་སྲིན་ཡན་ཆད་ལ་བཀོལ་སྤྱོད་ཀྱིས་སྡུག་བསྔལ་བསམ་གྱི་མི་ཁྱབ་པ་
ཡོད་པ་མཐོང་ཆོས་སུ་འདུག་པ་ལ། སེམས་ཐོག་ཏུ་ཡང་ནས་ཡང་དུ་བླངས། འགྲོ་དྲུག་གི་གནས་བཞི་པ་ལྷ་མིན་གྱི་སྡུག་བསྔལ་ནི། རྟག་པར་མཚོན་ཆའི་འཁོར་ལོ་
གཏེར་ ཚངས་དབྱངས་རྒྱ་མཚོའི་གསུང་ གསར།

অ
།བསྐོར་ཏེ། འཆི་བའི་བར་དུ་འཐབ་རྩོད་ཀྱིས་སྡུག་བསྔལ་བརྗོད་ཀྱིས་མི་ལང། འགྲོ་དྲུག་གི་གནས་ལྔ་པ་ལྷ་ཡི་སྡུག་བསྔལ་ནི། མི་ལོ་བདུན་བརྒྱ་
སོགས་འཆི་འཕོ་ལྟུང་བྱེད་ཀྱིས་སྡུག་བསྔལ་བརྗོད་ཀྱིས་མི་ལང་། འགྲོ་དྲུག་གི་གནས་དྲུག་པ་མི་ལ། སྐྱེ་རྒས་ན་འཆི། དགྲ་གཉེན་འཕོ་འགྱུར་སྡུག་བསྔལ་གྱིས་ཆུ་བོ་
ཆེན་པོ་བདུན་གྱིས་རྟག་པར་ཁོལ་མོ་ཡུག་ཏུ་མནར་ཏེ། འགྲོ་དྲུག་གང་དུ་སྐྱེས་ཀྱང་བདེ་བ་མེད་ལ། མཐོ་རིས་གསུམ་ལྟར་སྣང་དུ་བདེ་བ་ལྟར་སྣང་ཡང་ཟས་ཞིམ་དུག་
ལ་འདྲེས་པའི་དཔེ་ལྟར། འཕོ་འགྱུར་གྱིས་སྡུག་བསྔལ་བརྗོད་ཀྱིས་མི་ལང་། གང་ལྟར་ཡང་སངས་རྒྱས་མ་གཏོགས་སེམས་ཅན་ལ་བདེ་བ་མེད་ལ། དེ་ལ་བསམ་ན་
གཏན་གྱི་བདེ་བ་སྒྲུབ་དགོས། དེ་སྒྲུབ་པའི་དབང་དང་ལོང་སྐབས་ད་རིས་ལས་བསྐལ་པ་སྟོང་གིས་བར་དུ་ཡང་རྙེད་རྒྱུ་མེད་པའི་དཔེ་ལ་བསམ་སྟེ། གཏན་གྱི་བདེ་བ་
སྒྲུབ་པའི་ཐབས། ྋ བསྟེན་བྱ་མཚན་ལྡན་བླ་མ་གཅིག་བསྟེན། བསྒྲུབ་བྱ་དམ་པའི་ཆོས་གཅིག་བསྒྲུབ། ྋ རྟོགས་བྱ་རང་གིས་སེམས་ཉིད་བཅོས་མ་མ་ཡིན་པ་གཅིག་
བློ་ལྡོག་
ཞལ་རྒྱུན།

གཏེར་ ཚངས་དབྱངས་རྒྱ་མཚོའི་གསུང་ གསར།
རྟོགས༑ ཐོབ་བྱ་ཚེ་གཅིག་སངས་རྒྱས་ཐོབ། གཤེགས་བྱ་བདེ་བར་གཤེགས་པའི་ས་ལ་གཤེགས་པ་ཅིག་བགྱི་བ་ལ། དང་པོ་འཁོར་བ་འདི་གཏན་ནས་སྤངས། བར་དུ་
ཚེ་འདི་བློས་གཏོང་། དེ་ནས་མཚན་ལྡན་བླ་མ་ཞིག་ལ་ཡང་དག་པའི་སངས་རྒྱས་ཀྱི་ལམ་མན་ངག་ཟབ་མོ་ཞིག་ཞུ་སྟེ། ཆོས་ཕུག་ཐག་ཕུག་པའི་སྒོ། ཡང་ཐག་བླ་མའི་
མདུན་ནས་གཅོད་ཟེར་བའི་དཔེ་ལྟར། རེས་བླ་མ་བརྟེན་རེས་དབེན་གནས་སུ་སྒྲུབ་པ་བྱས་ན་ཡུན་མི་རིང་བར་ཚེ་གཅིག་གམ་ལོ་ཟླའི་བར་གཏན་གྱི་སྡུག་བསྔལ་འགྲོ་
དྲུག་དེ་སྐྱུར། ཡུན་གྱི་བདེ་བ་སངས་རྒྱས་དེ་ཐོབ་སྟེ། ཀུན་བཟང་གདོད་མའི་ས་ལ་ཕྱིན་པ་ཡིན་ཏེ། འདིར་རྒྱུ་འབྲས་ལ་ཡིད་མ་ཆེས་པས། སྒྲུབ་བྱ་དམ་པའི་ཆོས་དེ་
སྤང་༑ སྤང་བྱ་འཁོར་བ་འདི་དང་དུ་ལེན་ཏེ། ལས་ཀ་ཕྱིན་ཅི་ལོག་ཅིག་གིས་ངང་དུ། འཁོར་བའི་བྱ་བཞག་ཆུ་ཡི་གཉེར་མ་ལྟར་ཟད་པ་མེད་པའི་ངང་ལ་མི་ཚེ་ནམ་
ཟད་མེད་པར། འཆི་བདག་གཤིན་རྗེའི་ལག་ཏུ་ཡུད་ཙམ་གྱིས་ཚུད་དེ། འགྲོ་བ་དྲུག་གཅིག་ནས་གཅིག་ཏུ་བརྒྱུད་དེ་ཤིང་རྟའི་འཕང་ལོ་ལྟར་འཁོར་བའི་སེམས་ཅན་
512

513
অ །རྣམས་ལ་བསམ་ན་སྙིང་རྗེ་བཟོད་བརླག་མེད་པ་ཅིག་མི་འཆར་བའི་ཐབས་མེད་དེ། བསགས་རྒྱབ་དང་བསོད་ནམས་མེད་པའི་སེམས་ཅན་ལ་ནི།
ཡང་དག་པའི་ལམ་ལ་དཀྲི་རྒྱུ་ནི་སྐད་ཅིག་ཀྱང་མེད་པར་སྙིང་རེ་རྗེ་སྟེ་བྱ་ཐབས་བྲལ། གཟིགས་ཤིག་ཨོ་རྒྱན་པདྨས་གཟིགས། །དྲོངས་ཤིག་གུ་རུ་རྗེ་ཡི་དྲོངས། །སྐལ་པ་
ཡོད་ན་རྒྱུ་འབྲས་གཞིག །ལས་ལྡན་ཡོད་ན་འཁོར་བ་སྤོངས། །དམ་ལྡན་ཡོད་ན་དམ་ཚིག་བསྲུང་། །སྣོད་ལྡན་ཡོད་ན་བླ་མ་བརྟེན། །བདེ་ཆེན་ལམ་ལ་གཤེགས་རེ་རན།
ཅེས་བླ་སྒྲུབ་ཀུན་བཟང་ཐུགས་ཏིག་གིས་རྒྱབ་ཆོས་བློ་ལྡོག་རྣམ་བཞི་འདི། བླ་སྒྲུབ་གཞུང་གིས་རྡོ་རྗེའི་ཚིག་རྐང་རྩ་བར་བཞག རྗེ་བླ་མ་ཉིད་ཀྱི་བློ་ལྡོག་རྣམ་བཞིའི་ཁྲིད་ཞལ་རྒྱུན་གང་ཟིན་གྱིས་ཁ་བསྐང་སྟེ། ཐེག་ཆེན་བྱང་ཆུབ་གླིང་དུ།
མཚོའི་སྨྲས་པས། གྲུབ་དབང་ཆོས་དར་པས་ཡི་གེར་བྲིས་པའོ། དགེ་བས་ཁམས་གསུམ་འཁོར་བ་དོང་ནས་སྤྲུགས་ཏེ། ཐམས་ཅད་ཡེ་ཐོག་གདོད་མའི་ས་ལ་ཕྱིན་པའི་རྒྱུར་གྱུར་ཅིག དགེའོ། བཀྲ་ཤིས་དཔལ་འབར་འཛམ་གླིང་ཡོངས་ཁྱབ་ཤོག
لا
གེ་བཅགས་རྟོགས་ལྡན་ཚངས་དབྱངས་རྒྱ་
བློ་ལྡོག་